**BALKANSKA DEKLARACIJA O RAZVOJU SOCIJALNOG PREDUZETNIŠTVA**

U želji da doprinesemo razvitku regiona zapadnog Balkana, koji je suočen sa ozbiljnim socio-ekonomskim problemima (siromaštvo, nejednakost, nezaposlenost, socijalno isključivanje itd), mi, organizacije civilnog društva i drugi akteri kroz usvajanje BALKANSKE DEKLARACIJE O RAZVOJU SOCIJALNOG PREDUZETNIŠTVA, želimo da ukažemo donosiocima odluka u EU, ali i zemljama Zapadnog Balkana, na neophodne korake koji će doprineti razvoju socijalne ekonomije kao relevatnog modela za razvoj čitavog našeg regiona.

Kao region koji teži priključenju EU, duboko verujemo u principe usvojene u okviru Strazburške deklaracije, koja predstavlja strateški dokument koji definiše prioritete i preporuke za delovanje Evropske komisije i Evropskog parlamenta u razvoju socijalnog preduzetništva. Verujemo da Strazburška deklaracija treba da predstavlja polaznu osnovu za neophodne nacionalne politike u oblasti razvoja socijalnog preduzetništva na teritoriji zemalja Zapadnog Balkana i Evrope.

Duboko verujemo da je našem regionu potreban novi model ekonomskog i društvenog razvoja, koji će biti pravičniji, inkluzivniji i održiviji.  Svesni naše građanske odgovornosti, okupili smo se u našim zemljama, ali i regionalno povezali kroz usvajanje BALKANSKE DEKLARACIJE O RAZVOJU SOCIJALNOG PREDUZETNIŠTVA da bismo ukazali institicijama Evropske unije, kao i institucijama u zemaljama Zapadnog Balkana da shvate svoju ulogu i odgovornost u razvoju socijalne ekonomije na teritoriji zemalja Zapadnog Balkana.

Socijalna preduzeća se javljaju u različitim oblicima i veličini i širom Evrope osnivaju se u različitim pravnim formama. Kao što je navedeno u Inicijativi za socijalno poslovanje (*Social Business Initiative* - SBI), koju je pokrenula Evropska komisija, za sva socijalna preduzeća zajedničko je sledeće:

* Prihod ostvaruju prodajom roba ili usluga.
* Povod za njihovu ekonomsku aktivnost jeste društveni cilj koji doprinosi opštem dobru, a koji je često u formi značajne društvene inovacije.
* Profit je uglavnom reinvestiran sa namerom da doprinose društvenom cilju.
* Sistem vlasništva i način organizacije odslikavaju njihovu misiju, zasnovani su na principima demokratskog upravljanja ili principima participativnosti ili su usmereni na ostvarenje socijalne pravde.

Evropska unija i države zapadnog Balkana treba snažnije da se angažuju na svim nivoima u kreiranju niza mera, politika i finansijskih instrumenata koje će podržati stvaranje pogodnog okruženja za razvoj socijalne ekonomije na teritoriji Zapadnog Balkana.

Kao relevatni partneri želimo da utičemo i pomognemo donosiocima odluka u EU, Albaniji, BiH-a, Crnoj Gori, Kosovu, BJR Makedoniji, Srbiji i Turskoj da realizuju sledeće korake koji će doprineti razvoju socijalnog preduzetništva, kao modela koji predstavlja značajan motor društvenog i ekonomskog razvoja širom Evrope:

* Evropska komisija i države Zapadnog Balkana moraju da osiguraju da njihova posvećenost stvaranju okruženja za razvoj socijalnog preduzetništva bude ozvaničeno u njihovim politikama. Na nivou EU i na nacionalnom, regionalnom i lokalnom nivou mora da postoji snažnije angažovanje sa zajednicom socijalnog preduzetništva u zajedničkom kreiranju nove politike za podršku socijalnom preduzetništvu, prilagođene lokalnom kontekstu.
* Neophodno je da države zapadnog Balkana u partnerstvu sa organizacijama civilnog društva i drugim ključnim akterima razviju i usvoje strategije razvoja socijalne ekonomije koje u skladu sa politikama EU u ovoj oblasti. Regionu Zapadnog Balkana je potreban novi model ekonomskog i društvenog razvoja, koji će biti pravičniji, inkluzivniji i održiviji.
* Neophodno je podsticati partnerstva između država, regionalnih i lokalnih vlasti, organizacija civilnog društva i drugih ključnih strana u oblasti socijalnog preduzetništva, kao i da je neophodno osnažiti kapacitete socijalnih preduzeća i podstaći razmenu informacija i znanja.
* U partnerstvu sa sektorom socijalnog preduzetništva, države, ali i regionalne i lokalne vlasti moraju u potpunosti podržati rast socijalnih preduzeća i pružiti im pomoć u izgradnji kapaciteta. Na primer, kroz zakonske okvire, pristup finansijama, podršku procesu započinjanja poslovanja i njegovom razvoju, obuku i obrazovanje i javne nabavke.
* Neophodno je da EU pruži finansijsku podršku socijalnim preduzećima kroz različite fondove i mere, posebno u pogledu predpristupnih fondova koje su značajne za buduće države članica a ne samo u pogledu strukturalnih fondova namenjenih državama članicama EU.
* Evropska komisija, države Zapadnog Balkana, organizacije civilnog društva i drugi ključni akteri moraju da jačaju saradnju između socijalnih preduzeća van granica i ograničenja, u cilju razmene znanja i prakse. Slično tome, svi državni organi trebalo bi da ostvaruju bolju međusobnu saradnju i unapređuju svoje kapacitete da podrže rast socijalnih preduzeća.